Laidars

Laidars ir mājlopiem domāts aploks tieši pie kūts. Reizēm ar šo vārdu apzīmē arī jebkādu aploku (lauka laidars), dažos apvidos arī lielu kūti.Oxford Dictionaries Laidara izmēri var būt ļoti dažādi atkarībā no saimniecības rakstura un lopu skaita. Vasarās laidaros slauca govis un ēdināja lopus. Ja lopus pastāvīgi tur laidaros, nelaižot ganībās, tad to sauc par laidaru sistēmu. Vidzemē laidara iežogojums parasti tika novietots kūts priekšā, Kurzemē un Zemgalē šādam mērķim izmantoja leņķveidā būvētas kūts iekšpagalmu, Latgalē to izvietoja starp kūti un dzīvojamo ēku, reizēm pārklājot ar kūts jumta spārnu.“Latvijas Padomju Enciklopēdija”, 5-1. sējums, 1984., 689. lpp.

 Kultūrā 
 Idiomas 

Bieži sastopams teiciens "Mute kā laidara vārti" par cilvēku, kas pārāk rupji vai nekaunīgi, bravūrīgi izrunājas.Terminu un Svešvārdu vārdnīca: laidars

 Tautasdziesmās 

Laidars tiek pieminēts dažās tautasdziesmās, piemēram,

Plūcat, meitas, baltābolu,
Metat govu laidarā:
Cik ābolu saujiņā,
Tik gosniņu laidarā.Tautasdziesmas.lv/tag/laidars

 Skatīt arī 

 Ferma
 Lauksaimniecība
 Lauku sēta
 Mājlopi

 Atsauces 

Kategorija:Lauku sēta
Kategorija:Lauksaimniecība